TI 
enten at blive forfremmet til Kaptajn af 1. Rang eller at faa 
sin Afsked. Efter en meget lang Forhandling og tiltrods for 
at ÅAbraxin gjentagende undslog sig for at underskrive Demis- 
sionen, fik han dog samme, og trak sig tilbage til sit Hjem i 
Viborg i Finland”), hvor han havde en Ejendom, og — for- 
modentlig af Hensyn til Byens skandinaviske Præg — helst 
opholdt sig. Medens disse Forhandlinger stode paa, opholdt 
Czaren sig i Olonez, men nogen Tid efter meddelte han 
Apraxin under en Gudstjeneste, at Bering atter skulde træde 
ind i Flaaden og med den krævede Forfremmelse. Dette 
skete i August 1724, og nogle faa Maaneder efter var Bering 
udnævnt til Chef for den første Kamtschadalske Expedition, 
hvis Hovedformaal var at undersøge, om Asien og Amerika 
vare landfaste med hinanden"). 
II. 
Udrustningen af dette Foretagende var en af Peters sidste 
Regeringshandlinger. Fra Dødslejet satte hans Energi endnu 
de Kræfter i Bevægelse, der i den følgende Menneskealder 
skulde erobre en ny Verden for den menneskelige Viden; 
først i det Øjeblik, den slukkedes, naaede hans Kæmpeaand 
Sibirien, men Stødet virkede da ogsaa i et halvt Aarhundrede, 
og Resultaterne maa endnu fremkalde vor Beundring. Han 
lededes af Byttelyst, af sit friske, noget barbariske Videbegjær 
